Առավոտը, լույսը բողոքով սկսելը քաղաքականության, տնտեսական ու սոցիալական վիճակի հետ, կներեք, բայց ամենեւին էլ կապ չունի: Ու ոչ էլ կներեք, որովհետեւ առավոտը բողոքով սկսելու ու իմ օրը փչացնելու իրավունք չունեք: Առավոտը բողոքով սկսելու միակ մեղավորը դուք եք, ես` բողոքողներս: Այն, որ հարս ու սկեսուր, ընկեր-ընկերուհի իրար հետ լեզու չեն գտնում եւ օրվա մեծ մասն անցկացնում են բողոքելով ու բամբասելով, պետական այրերը մեղավոր չեն, եւ ձեր երազած եվրոպաներում էլ մարդիկ երջանիկ են ոչ այն պատճառով, որ հարուստ են. յուրաքանչյուրն ապրում է իր կյանքով, թեթեւ են ապրում, նրանց չի հետաքրքրում` տեսնես հարեւանն ի՞նչ կմտածի, եթե ես ուշ ժամին եւ տաքսիով տուն գնամ: